**Κόνιτσα 11/02/2020**

**ΔΕΛΤΙΟ ΤΥΠΟΥ**

Ενημερωτική εκδήλωση από τον Οδοντιατρικό Σύλλογο Ιωαννίνων.

Συνεχίζοντας τον κύκλο ενημερώσεων για θέματα Υγείας ο Δήμος Κόνιτσας διοργάνωσε την Κυριακή 9 Φεβρουαρίου στην αίθουσα εκδηλώσεων του Δημαρχείου ενημερωτική εκδήλωση με θέμα: "Στοματική Υγεία παιδιών κ ενηλίκων – ενημέρωση και πρόληψη" υπό την αιγίδα του Οδοντιατρικού Συλλόγου Ιωαννίνων και με χορηγό την εταιρεία INTERMED.

Ομιλητές ήταν ο κ. Δημήτρης Κήττας, Πρόεδρος του Οδοντιατρικού Συλλόγου Ιωαννίνων και η χειρουργός οδοντίατρος κυρία Ειρήνη Κολιοφώτη, ενώ παραβρέθηκε και ο οδοντίατρος κ. Χατζής Κωνσταντίνος.

Την εκδήλωση χαιρέτισε ο Αντιδήμαρχος κ. Αριστείδης Λαζογιάννης, ενώ στο τέλος της εκδήλωσης στους παρευρισκόμενους μοιράστηκαν δείγματα προϊόντων της εταιρείας INTERMED, καθώς και ενημερωτικό υλικό από την εκπρόσωπο της εταιρείας κυρία Δημάκα Σοφία.

Ο Δήμος Κόνιτσας εκφράζει θερμές ευχαριστίες προς τον Οδοντιατρικό Σύλλογο και την εταιρεία INTERMED για την ανταπόκριση και την πολύ χρήσιμη ενημερωτική εκδήλωση για μικρούς και μεγάλους.

Από το Γραφείο Δημάρχου